Püha Vaim pole su ema, kes su nõud ära peseb.
Kes Ta on ja milline on Tema roll Jumalana?
Temast selles saates räägimegi.
Meele uuendamine
Läbimurre
Uussünd
Muutus
Kultuurimuutus
Arusaamine
Loovus
RENESSANSS
Püha Vaim - tuli ja tuul.
Ta paneb meid elama.
Me pole mingid sambad, mis ei liigu paigast
enne, kui Püha Vaim tuleb ja vallutab meid.
Teda kujutatakse tuvina,
kuid Ta on vägev jõud, nagu vulkaan.
Piibel ütleb, et kui Püha Vaim tuleb meisse,
siis me saame väe.
Ta on enam kui vägi.
Ta pole mingi tunne või arusaam väest,
vaid Ta ongi vägi, selle allikas.
Loen mõne kirjakoha.
Peaks terve Piibli ette lugema.
Selleks pole küll aega, aga ma loen paar kohta,
kus Jeesus räägib Johannese evangeeliumis.
"Ma palun Isa ja ta annab teile teise Trööstija,
et see teie juurde jääks igavesti.
Kui keegi armastab mind, küll ta peab minu sõna,
ja minu Isa armastab teda
ja me tuleme ja teeme eluaseme tema juurde."
Peetrus ütleb, et Püha Vaim on teie peal.
Auhiilguse Vaim on teie peal.
Me oleme kristlased.
Kristus on võitud.
Meie oleme võitud.
Sina, kes oled kristlane, oled võitud Püha Vaimuga.
Kuidas see reaalselt toimib?
Te olete võitud. Kuidas see te elus reaalselt ilmneb?
Kellel pole Kristuse Vaimu, see pole Tema oma.
Pühast Vaimust räägitakse Piiblis väga palju.
Ta on Isa Vaim, Jeesuse Vaim,
Ta on Jumala Püha Vaim,
kes on saanud meile pitseriks meie sisemuses.
Pääste pitseriks.
Märkimaks, et kuulume Jumalale.
Öeldakse, et Jumala armastus on välja valatud usklike südamesse
Püha Vaimu kaudu, kes meile on antud.
Püha Vaim meis on see võidmine, mis meid õpetab.
Kui räägime võidmisest,
siis ükskõik, kus seda sõna kasutatakse,
siis sellised lihtsamad asjad võivad segasemaks minna.
Räägitakse erinevatest võidmistest, uuest ja topeltvõidmisest.
Kui aga rääkida väga lihtsalt,
siis võidmine on see,
et Jumala Vaim elab meis
ja mõjutab meid.
Püha Vaim tegutseb eriviisidel.
Kui räägitakse vaimuandidest, siis see on märk sellest,
et sa oled täis Püha Vaimu, kui räägid keeltes.
Kuid kui keeltes rääkimine oleks ainus märk sellest,
et Püha Vaim meis elab, siis see on väga väike tunnus.
Piibli järgi teeb Püha Vaim elavaks kõige selle,
mida Jumal tahab meile rääkida.
Näiteks, kui me sünnime uuesti usu läbi,
siis Püha Vaim on selles tegev.
Piibel ütleb, et kes hoiab Issanda poole,
see on Temaga üks vaim.
Püha Vaimu ülesanne on elada meie vaimus.
Me saame üheks vaimuks.
Püha Vaim pole vaid väeavaldus.
Püha Vaim on Jumala kolmas isik,
kes toob meis esile Vaimu vilju.
Võib öelda nii -
kui vaimu viljad - rõõm, rahu, armastus - puuduvad,
siis tuleb küsida,
kas seal valitseb Püha Vaim?
Isegi, kui imed sünnivad.
Lõppude lõpuks on küsimus Jumala Vaimust,
kes toob meis esile Jumala sarnasust.
See on seotud ka lapseks olemisega.
"Keda Vaim juhib, see on Jumala laps."
Kuidas me oleme lapsed?
Pojaks ja tütreks olemiseks on vaja Püha Vaimu.
Mõelgem veel sõnale "võidmine" ja "võitu".
See on kaanani keeles
ning seda peab soomekeelseks tegema.
Vanas Testamendis võiti prohveteid ja kuningaid.
See oli nähtav, sest õli valati nende pea peale.
See oli märk sellest, et talle anti kuninga võim.
Võidmine oli nähtav tegevus.
Terve rahvas nägi seda ja teadis, kes on kuningas.
Psalmides on kirjas mitmeid võidmisega seotud nüansse.
Psalm 23 räägib lõhnavast õlist.
Veel on püha ja värske õli,
Jesajas on rõõmuõli.
Kõik õlid kujutavad midagi.
See pole mingi tavaline, pähemääritav margariin.
Selle olemuses on rõõm, pühadus ja värskus.
Püha Vaim toob midagi sellist.
Üks tähtis asi on see,
mida Jeesus õpetas Püha Vaimu kohta.
Johannese 16. peatükk.
"Kuid ma ütlen teile tõtt:
teile on parem, et ma lahkun,
sest kui ma ei lahkuks, ei tuleks Lohutaja teie juurde,
aga kui ma ära lähen, siis ma saadan tema teie juurde.
Ja kui ta tuleb,
siis ta toob maailmale selguse patu kohta
ja õiguse kohta ja kohtu kohta:
õiguse kohta, et ma lähen Isa juurde ja teie ei näe mind enam;
kohtu kohta, et selle maailma vürst on süüdi mõistetud."
Üks koht jäi vahele:
"Patu kohta, et nad ei usu minusse;
õiguse kohta, et ma lähen Isa juurde;
kohtu kohta, et selle maailma vürst on süüdi mõistetud.
Mul on teile veel palju öelda,
aga teie ei suuda seda praegu taluda.
Aga kui tema, Tõe Vaim, tuleb, juhib ta teid kogu tõesse."
See on väga tähtis asi.
Esimene asi Püha Vaimu töös.
Püha Vaim tuleb inimese ellu,
et ta saaks aru, et ta vajab Päästjat.
See juhtus minuga enne mu usku pöördumist.
Ma olen alati Jumalasse uskunud,
olin alati vaimselt näljane.
Kogesin juba lapsepõlves Jeesust.
Vahepeal oli aastaid narkosõltuvust,
erinevad usud ja filosoofiad.
Ühel hetkel aga jooksis see tee ummikusse.
Ma nägin, et vajan Päästjat.
Mäletan, kuidas tuli patutunnetus.
Sain aru, et Jumala juurde saab minna
ainult Jeesuse kaudu.
Ilma Jeesuseta pole mul päästet.
Kui patutunnetus tuli,
siis tajusin, et olen Jeesuseta kadunud.
Kui võtsin Jeesuse vastu,
siis Püha Vaim näitas mulle õigsust,
lepitust, andeksandi, heakskiitu,
mille Jumal annab, kui võtame Jeesuse vastu.
Siis Püha Vaim näitab tõde,
et selle maailma vürst on kaotanud.
Mõistsin usku pöördudes,
et olen patune ja vajan Päästjat,
et Jeesus tuli mu ellu ja ma sain andeks
ja mind on vastu võetud.
Et saatanal pole õigust, teha minuga mida iganes,
vaid et mul on vägi öelda Jeesuse nimel:
"Kao mu elust!"
See on Püha Vaimu tähtsaim ülesanne -
ja Jeesus just rääkis sellest.
Püha Vaim on tõe vaim ja juhib meid kõigesse tõtte.
Mis või kes on Tõde?
Jeesus on Tõde -
Püha Vaim juhatab meid Jeesuse juurde.
Mõistmaks, mida Ta tegi ja kes Jeesus on meie jaoks ja meis.
Sa ütlesid, et meil on meelevald vaenlase üle
kuulutada elu ja võitu.
Sellepärast, et Püha Vaimu poolt kirgastatud Jeesus elab meis.
Imeline on see, kuidas Püha Vaim seisab meie eest.
Ma nägin mõne aja eest unenäo.
Ma tundsin, et olin ummikus.
Ütlesin Isale, et kui Sina mind üles ei tõsta,
siis ilma Sinu abita ma sellega hakkama ei saa.
Samal ööl nägin und.
Tugev mees tuli mulle ja mu perele appi.
Tema nimi oli Viktor.
Mõistsin, et see on Püha Vaim.
Hommikul vaatasin, mida Viktor tähendab.
Algkristlased kasutasid seda ütlusena: "Kristus võitis surma".
Püha Vaim tõstab meid üles.
Ta on imeline.
Me vajame Teda.
Pühale Vaimule mõeldes meenuvad teatud kogemused.
Olen Temaga koos olnud aastaid.
Ta on imeline - austab seda, mida Jeesus tegi.
Püha Vaimu puhul tuleb tähtsa asjana esile treeneri roll.
Ta on maailma parim treener, kes teab mind läbi ja lõhki
ja teab, mida ma suudan.
Ta paneb kõik mu lihased tööle.
Ta paneb tööle kõik mu talendid.
Ta lihvib neid ja on imeline.
Personaaltreener - Tal on isikupärane lähenemine.
Ta treenib mind Jumalariigi tööks.
Pühale Vaimule meeldib, kui me astume vee peale.
Ta teab,
mida suudame koos Temaga.
Aga Ta kutsub meid vee peale.
Öeldakse, et kui lähete kuningate ette ega tea, mida öelda,
siis Püha Vaim ütleb teile, mida öelda.
Mida enam me julgeme Temale toetuda -
kõndida nö vee peal,
seda rohkem avaneb Jumala imeline maailm.
Imelised asjad sünnivad, kui toetume Temale.
Paulus kirjutab kirjas Efeslastele oma palvest,
kus tuleb hästi esile Kolmainsus:
"Ma tuletan teid meelde oma palvetes,
et meie Issanda Jeesuse Kristuse Jumal, au Isa,
teile annaks tarkuse ja ilmutuse Vaimu tema tunnetamises
ja valgustaks teie südame silmad,
et teaksite, mis lootus see on, milleks ta teid on kutsunud,
ja mis on tema pärandi au rikkus pühade sees,
ja mis on tema ülemäära suur vägi meie suhtes,
kes usume tema jõutugevuse mõjul,
millega ta on olnud mõjuv Kristuses, kui ta tema surnuist üles äratas
ja pani istuma oma paremale käele taevas."
Nendes kirjakohtades on väga sügavaid asju öeldud.
Meie Issanda Jeesuse Kristuse Isa annab oma Vaimu,
kes valgustab me südame silmi,
meie püha kujutlusvõime maastikku.
Ta tahab näidata meile nagu ongi öeldud, et:
"Püha Vaim juhatab kõigesse tõtte."
Ta näitab meile tulevikku.
"Tema on Kristus meis, auhiilguse lootus."
"Suurem on see, kes on meis, kui see, kes on maailmas."
"Suur vägi elab meis, saviastjates."
Kogu selle asja mõistmine me jaoks toimub Püha Vaimu õpetuse kaudu.
Siit tuleb välja ka see,
et meil on lootus.
Ja lootus on see kõige olulisem asi.
Lootus tuleb Jumalalt.
Alati on lootust. Tulevikus on alati lootust.
Teiseks, kui Püha Vaim tuli apostlite ja usklike peale
nelipühipäeval,
siis Ta tuli dynamis-väega
ja kõik imed - haigete tervenemine, surnute üles ärkamine
nagu Püha Vaim äratas Jeesuse surnuist,
nõnda Ta teeb elavaks ka meie sureliku ihu.
Siin räägitakse väest, mis tuleb koos Temaga.
Meil pole Jumalast mingit ilmutust ega arusaamist
ilma Püha Vaimuta.
Meil pole väge näha imesid ilma Püha Vaimuta.
Efeslaste kirjas on veel vapustavat teksti.
Paulus jätkab siinkohal:
"Nii saab nüüd Jumala mitmekülgne tarkus teatavaks
koguduse kaudu
taevastele valitsustele ja meelevaldadele."
Püha Vaim teeb nii,
et hingevaenlane saab koguduse kaudu hoobi
allapoole vööd.
Sellega kaasneb ka nutt.
Jumal näitab koguduse kaudu, kui tark Ta on.
Kogudus toob esile Jumala tarkust,
kuna tarkuse Vaim teeb meis tööd.
Püha Vaim viib meid Jumala üleloomulikku reaalsusesse.
Kui me elame Püha Vaimuga,
siis kas Ta viib meid kitsasse, koledasse kohta,
kus ei võeta riske?
Või Ta teeb täiesti midagi muud?
Ta on värske tuulehoog taevast, mis on täis vabadust.
Püha Vaim saatis Jeesuse kõrbe Saatanale kiusata.
Üks mu sõber ütles mõni aeg tagasi,
et kui Jumal annab meile sõna või kogemuse
nagu näiteks Jeesus sai ilmutuse sellest,
et Ta on Isa Poeg.
Ta küll teadis seda, kuid Ta kuulis seda ka taevast,
kui sealt kostus see hääl
ja peale Püha Vaimu langemist juhiti Ta kõrbesse.
Meid ka sõelutakse ja pannakse proovile.
Kuid Püha Vaim on nendes katsumustes alati kohal
ja tuletab meile meelde, mida Jumal on rääkinud,
kui asjad tunduvad võimatud.
Ta teeb surnud luud elavaks.
Kui oleme surmavarju orus,
siis Püha Vaim kuulutab alati lootust, elu ja tulevikku.
Kus iganes me oleme -
Püha Vaim kuulutab meile Jumala reaalsust.
See on nii tähtis,
sest ilma selleta me ei murra läbi nendest olukordadest,
kuhu oleme sattunud.
See on nii suur teema.
Me võiksime aastaid Pühast Vaimust rääkida.
Ta on nii vägev ja suur.
Tema on meis - Jumal meie sees.
Ta õpetab meid ja teeb meie kaudu imesid.
Ta ilmutab meile Jumala saladusi,
et saaksime neist maailmale rääkida.
Ilma Püha Vaimuta ei saa me midagi teha.
Kahjuks on me aeg nüüd läbi,
kus rääkisime Kolmainsusest.
Järgmisel korral räägime lepitustööst.
Jeesuse lepitustööst.
Kuid soovides toetada TV7 tööd, võid helistada 900 1777 (7 eur). Aitäh!
Aitäh ja nägemist!
Tõlge: Külli Kuusk